Държавен вестник, бр. 71, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  71
(в) когато е необходимо – от извънредни 
финансови вноски на договарящите страни;
(г) когато е целесъобразно – от предвиде­
ните в член 146 приходи;
(д) когато е целесъобразно и само за ма­
териални активи – чрез заеми от трети лица, 
обезпечени със земя или сгради;
(е) когато е целесъобразно – чрез финан­
сиране на специални проекти от трети лица.
Член 38
Собствени средства на Организацията
Собствените средства на Организацията 
включват:
(а) всички приходи от такси и други из­
точници, както и резервните фондове на 
Организацията;
(б) средствата от Резервния пенсионен фонд, 
които се третират като специален вид актив 
на Организацията, предназначен да подпомага 
пенсионната схема на Организацията чрез 
осигуряване на необходимите резерви.
Член 39
Плащания на договарящите страни за го­
дишните такси за поддържане на европейски 
патенти
(1) Всяка договаряща страна плаща на 
Организацията за всяка получена такса за 
поддържане на европейски патент в тази 
страна сума, чийто размер е равен на процент 
от тази такса, подлежащ на определяне от 
Административния съвет; процентът не може 
да превишава 75% и е еднакъв за всички до­
говарящи страни. Ако този процент отговаря 
на сума, която е по-малка от определената от 
Административния съвет минимална сума, 
еднаква за всички страни, договарящата 
страна плаща на Организацията тази мини­
мална сума.
(2) Всяка договаряща страна предоставя на 
Организацията такава информация, каквато 
е необходима на Административния съвет за 
определяне размера на плащанията.
(3) Падежите на тези плащания се опре­
делят от Административния съвет.
(4) Ако дадена сума не е изплатена изцяло 
до датата на падежа, договарящата страна 
плаща лихва върху останалата неизплатена 
сума от датата на падежа.
Член 40
Размер на таксите и плащанията – извън­
редни финансови вноски
(1) Размерът на посочените в член 38 такси 
и посоченият в член 39 процент се определят 
на такова ниво, че приходът от тях да бъде 
достатъчен бюджетът на Организацията да 
бъде балансиран.
(2) Ако Организацията обаче не е в със­
тояние да балансира бюджета си при усло­
вията, предвидени в алинея 1, договарящите 
страни внасят на Организацията извънредни 
финансови вноски, чийто размер се определя 
от Административния съвет за съответния 
отчетен период.
(3) Тези извънредни финансови вноски се 
определят за всяка договаряща страна въз ос­
нова на броя на патентните заявки, подадени 
през предпоследната година преди влизането 
в сила на тази конвенция, и се изчисляват по 
следния начин:
(а) едната половина пропорционално на 
броя на подадените в договарящата страна 
патентни заявки;
(б) другата половина пропорционално 
на втория по големина брой на патентни­
те заявки, подадени в другите договарящи 
страни от физически и юридически лица с 
местожителство или седалище в съответната 
договаряща страна.
Обаче, когато сумите, които се дължат от 
страни, в които броят на подадените патентни 
заявки надхвърля 25 000, се вземат като цяло 
и се съставя нова таблица пропорционално на 
общия брой на патентните заявки, подадени 
в тези страни.
(4) Когато позицията на дадена договаряща 
страна в таблицата не може да бъде определена 
в съответствие с алинея 3, Административ­
ният съвет определя позицията на страната 
с нейно съгласие.
(5) Член 39, алинеи 3 и 4 се прилага с 
необходимите промени към извънредните 
финансови вноски.
(6) Извънредните финансови вноски се 
връщат с лихва при ставка, която е еднаква за 
всички договарящи страни. Възстановяването 
на сумите се извършва дотолкова, доколкото 
е възможно тази цел да бъде предвидена в бю­
джета; така предвидената сума се разпределя 
между договарящите страни в съответствие с 
таблицата, посочена в алинеи 3 и 4.
(7) Извънредните финансови вноски, пре­
ведени през даден отчетен период, се връщат 
изцяло, преди да се върнат всякакви такива 
вноски или техни части, преведени през ня­
какъв следващ отчетен период.
Член 41
Авансови вноски
 (1) По молба на Президента на Евро­
пейското патентно ведомство договарящи­
те страни предоставят авансови вноски на 
Организацията срещу техните плащания и 
вноски в границите на сумата, определена от 
Административния съвет. Размерът на такива 
авансови вноски се определя пропорционално 
на дължимите суми от договарящите страни 
за съответния отчетен период.
(2) Член 39, алинеи 3 и 4 се прилага със 
съответните промени спрямо авансовите 
вноски.